

**Пояснительной запискась**

Ламо лия предметнэнь ютксто, конат тонавтневить школасо, неявикс тарка явови эрзя – мокшонь литературантень. Тиринь кельсэ сермадозь произведениятнень марто эйкакштнэ теевить содавиксэкс васняяк начальной школасо, седе мейле художественной литературадо содамочитнень таштыть средней ды покш классо тонавтнемстэ.

Литературань призведениятнень вельде тонавтницятне седе парсте кармить содамо эсь народонть оймензэ, тевензэ – валонзо, седикелень эрямонзо – аштеманзо, коензэ, тиринь кельсэнть пингеде пингес пурнавозь превейчинть.

Сехте покш целесь, кона путови тиринь литературань уроктнень икелев, те – тонавтомс эйкакштнэнь тиринь келентень ды литературантень, сынст вельде чарькодемс эсь народонть историянзо.

Тиринь литературась кеместэ сюлмави эрямонть марто, секскак полавтоматне, конат ютыть неень шкасто, кадыть тешкс сонзэ тонавтоманзо лангс. неень шкане тиринь литературань уроксо произведениятнень идейно-художественной питненть путомсто сави кирдемс мельсэ аволь идейно-политической енксонть, кода ульнесь икеле, а нравственноенть ды эстетическоенть. Тень пингстэ эйкакштнэ аламонь-аламонь тонадыть арсеме, эсест мелест-превест евтамо, паро енкстнэнь ды асатыкстнэнь нееме.

**Программанть евтнема лувозо ды теевемазо.**

Программась анокстазь весе класстнэнень истя, штобу тонавтницятне аламонь – аламонь тонадовольть художественной произведениятнень содержанияст чарькодеме ды сыненст виде питнень путомо. Тезэнь совавтозь ламо произведеният, конат саезь устной народной творчествасто, улить ламо содавикс мокшэрзянь писателень творческой кист ды произведенияст.

5-7 класстнэсэ сон тонавтневи кода литературань ловнома. Эйкакштнэ ловныть ды тонавтнить художественной башка произведеният. 8 классо тонавтницятне таштыть содамочить литературань историядо. 9 – 11 класстнэсэ тиринь литературась тонавтневи историко – литературной плансо. Неть класстнэсэ тонавтницятне теевить содавиксэкс обзорной ды монографической тематнень марто.

5 – 6 класстнэсэ сехте покш задачась – невтемс, кода сюлмавить вейкест – вейкест марто: эрямось – литературань произведениясь – писателесь. Секскак тонавтневить чарькодемат, конат сюлмавозь произведениянть теевеманзо марто.

6 классо программанть покшолмазо седе келейгавтозь. Те классо седе келейстэ максови жанратнеде чарькодемась, аламонь – аламонь лецтневить писательтнень эрямост, мезесь лезды чарькодемс сынст произведениятнень.

6 классо программантень совавтозь полавтовкст. Тесэ эйкакштнэ теевить содавиксэкс ламо од писателень лемест марто. Те - Р. К. Орлова, Н. С. Живайкина, Н. И. Учватов.

Литературань процессэсь а ашти ве таркасо, появить писателень од лемть, паро произведеният, секс свал эряви келейгавтомс литературной вановтонть ды бажамс сенень, штобу тонавтницятне улевельть одонь содамо бажицякс.

Аволь классо ловномань уроктне аштить ве ено кода урочной, истя жо аволь классо важодеманть эйстэ. Произведениятне, конат максовить аволь классо ловноманть туртов, совавтозь школань программантень. Программасонть максозь ламо произведеният. Весе сынь а ванновить, сынст ловноманть туртов кодаяк а саты шкась, ды тенень а эряви бажамскак. Секс те спискастонть саевить ансяк мельстуиця произведеният. Штобу эрьва аволь классо урокось улевель тонавтницятненень покшчикс.

**Тематической планось**

**тиринь валонь коряс 6 – це класс.**

|  |  |  |
| --- | --- | --- |
| **№** | **Темась** | **Частнэ** |
| 1. | Ушотксонь вал. | 1 |
| 2. | Устной народной творчествась. Легендатне ды преданиятне. | 1 |
|  | **Фольклоронь мотивень коряс сермадозь произведеният.** |  |
| 3. | В. И. Радаев «Варда». | 1 |
| 4. | Д. С. Куляскин «Пичай». | 2 |
| 5. | Г. И. Ельмеев «Ежка». | 1 |
|  | **Эрзятнень ды мокшотнень кезэрень шкань эрямодост.** |  |
| 6. | К. Г. Абрамов «Сараклыч» поэма. | 2 |
| 7. | Н. И. Учватов «Маркуз ды Лундан» повесть. | 2 |
| 8 | П. С. Глухов «Кедровой пештть» повесть. | 2 |
|  | В. И. Ардеев «Кешань приключениянзо» повесть. | 2 |
|  | **Эрзятнень ды мокшотнень ВОВ шкасто ды войнадонть мейле эрямост невтемась.** |  |
|  | Р. Р. Федькин «Вишка партизан» поэма. | 2 |
|  | Н. С. Живайкина «Авань пилексэнзэ» евтнема. | 1 |
|  | Н. Л. Иркаев «Алешка» повесть. | 2 |
|  | П.У. Гайни «Чачома край» стихотворения. | 1 |
|  | П. И. Левчаев «Бродяжка» евтнема, «Ласкань седей» новелла. | 1 |
|  | Ф. С. Атянин «Надя» евтнема. | 1 |
|  | В. Н. Радин «Чуваронь вечкицят», «Меельце эскелькс» евтнематне. | 1 |
|  | И. А. Калинкин «Кадозь кудо», «Валонть виезэ» стихотворениятне. | 1 |
|  | А. М. Доронин «»Сермань кандтниця», «Апак нарда сельведь», «Ине Россия» стихотворениятне. | 1 |
|  | Р. К. Орлова «Мордовиям, гайнек», «Мокшонь кель» стихотворениятне. | 1 |
|  | Аволь классо ловномась. | 4 |
|  | Кортамонь кастомань занятиятне. | 4 |

Художественной текстэнь тонавтнемась – 26 част.

Кортамонь кастомань занятиятне – 4 част.

Аволь классо ловномась – 4 част.

**Календарно - тематической планированиясь**

**тиринь литературань коряс 6 класс**

|  |  |  |  |  |  |  |
| --- | --- | --- | --- | --- | --- | --- |
| № п/п | Разделэсь ды темась | Весемеде частнэ | Эйстэдест | | Ютавтомань шкась | |
| Аволь классо ловномась. | Кель валонь кастомась | Планонь коряс | Фактич. |
| 1 | Ушотксонь вал. | 1 |  |  |  |  |
| 2 | Устной народной творчествась. Легендатне ды преданиятне. | 1 |  |  |  |  |
| 3 | В. И. Радаевень эрямонь ды шкинемань кизэ. «Варда» легендась. | 1 |  |  |  |  |
| 4 | Д.С. Куляскинэнь эрямонь ды шкинемань кизэ. «Пичай» евксось.1 пелькс | 1 |  |  |  |  |
| 5 | Д.С. Куляскинэнь эрямонь ды шкинемань кизэ. «Пичай» евксось.2,3 пелькс | 1 |  |  |  |  |
| 6 | Г. И. Ельмеев – мокшонь ероков поэт. «Ежка» евксось | 1 |  |  |  |  |
| 7 | **Аволь классо ловномась** .  Ф. С. Атянин «Стада ванынь тейтерь». |  | 1 |  |  |  |
| 8 | Эрзятнень ды мокшотнень кезэрень шкань эрямодост.  К.Г. Абрамовонь шкинемасо исторической темась. «Сараклыч» поэмась. | 1 |  |  |  |  |
| 9 | К.Г. Абрамов  «Сараклыч» поэмась.(5-10 пелькстнэ) | 1 |  |  |  |  |
| 10 | Н. И. Учватовонь шкинемань кизэ «Маркуз ды Лундан» повестесь. | 1 |  |  |  |  |
| 11 | Н. И. Учватов «Маркуз ды Лундан» повестесь. | 1 |  |  |  |  |
| 12 | П. С. Глухов «Кедровой пештть» повесть. | 1 |  |  |  |  |
| 13 | П. С. Глухов «Кедровой пештть» повестенть комментированной ловномась. | 1 |  |  |  |  |
| 14 | В. И. Ардеев «Кешань приключениянзо» повесть. | 1 |  |  |  |  |
| 15 | Кешань ды Гришань образост. | 1 |  |  |  |  |
| 16 | **Аволь классо ловномась**.  Тест. |  | 1 |  |  |  |
| 17 | **К/к**.Сочинения «Монь ули ялгам, конань марто молевлинь разведкас». |  |  | 1 |  |  |
| 18 | Н. С. Живайкина «Авань пилексэнзэ» евтнемась. | 1 |  |  |  |  |
| 19 | Р. Р. Федькин «Вишка партизан» поэмась | 1 |  |  |  |  |
| 20 | Н.Л.Иркаев – содавикс эрзянь эйкакшонь сермадыця. «Алешка» повестесь. | 1 |  |  |  |  |
| 21 | Н.Л.Иркаев «Алешка» повестесь. | 1 |  |  |  |  |
| 22 | **К/к**. Образтнэнь коряс робота. |  |  | 1 |  |  |
| 23 | **Аволь классо ловномась.**  И. М. Девин «Иван лейтенант» |  | 1 |  |  |  |
| 24 | П.У. Гайни «Чачома край» стихотворениясь. | 1 |  |  |  |  |
| 25 | **К/к.** Сочинения «Минек велесь весемеде мазый». |  |  | 1 |  |  |
| 26 | П. И. Левчаев «Бродяжка» евтнемась, «Ласкань седей» новеллась. | 1 |  |  |  |  |
| 27 | Ф.С. Атянинэнь эрямонь ды шкинемань кизэ. «Надя» евтнемась. | 1 |  |  |  |  |
| 28 | В. Н. Радин «Чуваронь вечкицят»евтнемась. | 1 |  |  |  |  |
| 29 | В. Н. Радин «Меельцеэскелькс» евтнемась. | 1 |  |  |  |  |
| 30 | **К/к**. Сочинения «Монь вечкевикс тонавтыцям» |  |  | 1 |  |  |
| 31 | И. А. Калинкин «Кадозь кудо», «Валонть виезэ» стихотворениятне. | 1 |  |  |  |  |
| 32 | А. М. Доронинэнь эрямонь ды шкинемань кизэ. «Сермань кандтниця», «Апак нарда сельведь», «Ине Россия» стихотворениятне. | 1 |  |  |  |  |
| 33 | Р. К. Орлова «Мордовиям, гайнек», «Мокшонь кель» стихотворениятне. | 1 |  |  |  |  |
| 34 | **Аволь классо ловномась.**  Иень перть ютазенть мельс ледстямось. Тест. |  | 1 |  |  |  |
|  | **Весемеде:** | **34** | **4** | **4** |  |  |

**Литературась:**

1. Эрзя – мокшонь литературань программат 5 – 11 класстнэнень, А. И. Брыжинский, А. М. Каторова, Е.И. Азыркина. Саранск, Мордовской книжной издательствась 2010 год.
2. «Тиринь литература», 6 класс, авторось Брыжинский М. И., 2015 г.
3. «Евксонь кужо» Кемайкина Р. С., Коровин А. И., 1993 г.
4. «Сятко» журнал.