

Ламо лия предметнэнь ютксо, конат тонавтневить школасо, неявикс тарка явови эрзя- мокшонь литературантень. Тиринь кельсэ сёрмадозь произведениятнень марто пакшатне теевить содавиксэкс васняяк начальной школасо, сееде художественной литературадо содамочитнень таштыть средней ды покш классо тонавтнемстэ. Литературась сехте пек лезды сыненст чарькодемс эрямонть, перть пельксэнь явлениятнень, домкалгавты превест- мелест, сюпалгавты кель- валост,кепеди кортамонь ды сёрмадомань келень культураст, келейгавты эстетической вановтост.

Литературань произведениятнень вельде тонавтницятне седе парстэ кармить содамо эсь народонть оймензэ- иланзо , тевензэ- валонзо, седикелень эрямонзо – аштеманзо, коензэ- кирданзо, тиринь кельсэ пингеде пингес пурнавозь превейчинть.

Сехте покш целесь, кона путови тиринь литературань уроктнень икелев,те- тонавтомс эйкакштнень тиринь келентень ды литературантень, сынст вельде чарькодемс эсь народонть историянзо.

Тиринь кельсэ сёрмадозь произведениятнень тонавтнемась лезды рузонь литературанть ды теке марто вейсэ лия искусствань видтнэнь, примеркс, театранть, художникень картинатнень, кинонть, седе домкасто чарькодеме ды содамо.

Тиринь литературась кеместэ сюлмави эрямонть марто, секскак полавтоматне, конат ютыть неень шкасто, кадыть тешкс сонзэ тонавтоманзо лангс. Неень шкане тиринь литературань уроксо произведениятнень идейно- художественной питненть путомсто сави кирдемс мельсэ аволь идейно- политической ёнксонть, кода ульнесь икеле, а нравственноенть ды эстетическоенть. Анализэнть теемстэ васняяк эряви мель явомс ломаненть потмоёжонзо панжомантень, ёвтамс, виде а виде эрямонть лангс писателенть вановтозо, кодамо художественно- выразительной средства вельде авторось панжи геройтнень тевест – валост, ванномс кель-валонь сюпавчинть. Тень пингстэ эйкакштне аламонь- аламонь тонадыть арсеме. Эсест мелест превест ёвтамо. Паро ёнкстнэнь ды асатыкстнэнь нееме.

Икеле класстнесэ тиринь литературась тонавтневи кода литературань ловнома. Эйкакштне ловныть ды тонавтнить художественной башка произведеният, таштави тонавтницятнень содамочист устно- поэтической творчествадонть, писательтнень произведениядост ды теоретико- литературной чарькодематнень коряс. Весе те сюпалгавты эйкакштнень вановтост ды эстетической культураст. 8-це классо теде башка тонавтницятне аламонь- аламонь таштыть содамочить литературанть историядо.

Важодемань программась теезь тиринь литературань 5-11-це классонь программатнень лангс нежедезь ,программанть сёрмадызе В.М. Макушкин 1995- це иестэ.

8-це классо уроктне ютавтовить 2018 –це иестэ нолдазь Тиринь литература 8:общеобразовательной организациятненень учебной пособия 8-це класснэнь/ сермадыцясь – пурныцясь А.М.Каторова. – Саранск ош: Мордовской книжной издательствась, 2018.-336с. - Морд. - эрзя яз.

8 –це классо учебникенть коряс. , конань сермадызе А.М. Каторова.

**Тиринь литературань уроктнэнь 8-це классо темань коряс явшемась.**

|  |  |  |  |  |  |
| --- | --- | --- | --- | --- | --- |
| №п/п | Темань лемтне | к/вк,авкл.  лов-ма | Частнэ | Уроконь ютавтома шкась | |
| Планонь коряс | Фактич. |
| 1. | Фольклорось кода искусства. М.Е. Евсевьев- фольклорист, учёной, тонавтыця. Эрямонь ды шкинемань кизэ. |  | 1 |  |  |
| 2. | «Мокшэрзянь свадьбась»- драматической произведения.1- 6 –це пелькстнэ. |  | 1 |  |  |
| 3. | **Кель-валонь кастома.Сочинения.** | 1 |  |  |  |
| 4. | Моронь лацицянь шкинемась. Е. П. Кривошеевань ды Ф.И.Беззубовань шкинемаст.Произведенияст ванномась. |  | 1 |  |  |
| 5. | С.М. Люлякина. «Седейризкс» ёвтамось. «Ливтить письмарт». Силлабикань стихень теемань лувось. |  | 1 |  |  |
| 6. | *Аволь классо ловнома.* | 1 |  |  |  |
| 7. | В.М.Левинэнь эрямонь ды сермадомань кизэ. «Гурьян» повестесь. |  | 1 |  |  |
| 8. | Повестенть композициязо, сюжетэзэ. Од ломантнень ванькс вечкемаст невтемась. |  | 1 |  |  |
| 9. | **Кель-валонь кастома.** | 1 |  |  |  |
| 10. | А.И.Кочетков (Мокшони). «Митрей» евтнемась. |  | 1 |  |  |
| 11. | Ф.М. Чесноков- эрзянь содавикс писатель. «Сыре неже» ёвтнемась. |  |  |  |  |
| 12. | *Аволь классо ловнома .«Сыре учитель» евтнемась*. |  | 1 |  |  |
| 13. | А. С. Кадоркинэнь эрямонь ды шкинемань кизэ. «Давол» поэмась |  | 1 |  |  |
| 14. | Л.Ф.Макулов. «Мокшава» евтнемась. |  | 1 |  |  |
| 15. | **Кель –валонь кастома.** | **1** |  |  |  |
| 16. | В.П.Араповонь шкинемань кизэ. «Лутазь теште» етнемась. |  | 1 |  |  |
| 17. | А.П.Тяпаев – мокшонь содавикс поэт ды прозаик. «Ликшань ям» евтнемась. |  | 1 |  |  |
| 18. | П.А.Ключагин. «Ташто шинель» евтнемась. |  | 1 |  |  |
| 19. | В.Л.Алтышкинэнь эрямонь ды шкинемань кизэ. «Синдезь эрямо» евтнемась. |  | 1 |  |  |
| 20. | *Аволь классо ловнома.* | *1* |  |  |  |
| 21. | И.Н.Кудашкин – мокшонь кельсэ содавикс сермадыця. «Мазый морозо – пичень поразо» поэмась. |  | 1 |  |  |
| 22. | **Кель-валонь кастома. Сочинения «Тесэ мон чачынь»** | **1** |  |  |  |
| 23. | А.В.Арапов. «Каргтне ливтить», «Васенцесь-прядовиця морось», «Он», «Ава лайши» стих-тне. |  | 1 |  |  |
| 24. | В.И.Мишанина. «Кочкодыкень буестэ тейтерька» пьесась. |  | 1 |  |  |
| 25. | Пьесанть лувонзо ванномась. Произведениянь кель-валонь сюпавчись. |  | 1 |  |  |
| 26. | Л.П.Седойкинэнь шкинемань кизэ. «Меельце пиземесь», «Шубань муськицят» евтнематне. |  | 1 |  |  |
| 27. | С.В.Кинякинэнь шкинемань кизэ. «Серма мельга серма», «Моданть оймезэ», «Азортомо мельть» стих-тне. |  | 1 |  |  |
| 28. | Н.И.Ишуткин. «Пазонь казне», «Инже», «Кемемань штатол» стих-тне. |  | 1 |  |  |
| 29. | М.А.Втулкинэнь эрямонь ды шкинемань кизэ. «Ширка ды Трокске» легендась. |  | 1 |  |  |
| 30. | Ю.Ф.Кузнецов. «Ежов» евтнемась. |  | 1 |  |  |
| 31. | **Кель –валонь кастома.** | **1** |  |  |  |
| 32. | И.М.Девинэнь эрямонь ды шкинемань кизэ. «Борзинь пиземеть», «Кши кочом», «Сэредькс», «Тиринь енкс» стих-тне. |  | 1 |  |  |
| 33. | Г.И.Пинясовонь эрямонь ды шкинемань кизэ. «Аванстэнь – больницяв» евтнемась. |  | 1 |  |  |
| 34. | *Аволь классо ловномась.* М.И.Брыжинскоень эрямонь ды шкинемань кизэ. «Идам ды Эва» евтнемась. | **1** | 1 |  |  |